Tyaudok
Tyaudok (vyet. Châu Đốc) — Vyetnamın cənubunda, Anzyanq vilayətində vilayət tabeliyində olan şəhər. Kamboca ilə sərhəddə, Bassak çayının sahilində, Hoşimindən təxminən 250 km qərbdə yerləşir. Hoşimindən avtobusla səyahət təxminən 6 saat çəkir. Şəhərdən təxminən 7 km cənub-qərbdə dəniz səviyyəsindən 230 metr yüksəklikdə olan Şam dağı yerləşir. Şəhərin sahəsi 105,29 km2-dir. 2013-cü ilə olan məlumata görə, şəhərin əhalisi 157,298 nəfərdir. 2003-cü ildə Tyaudokun əhalisi 112,155 nəfər idi.